# Διονύσιος Καλλυβωκάς

### Από τη Βικιπαίδεια, την ελεύθερη εγκυκλοπαίδεια

Δ. Καλλυβωκάς, Πορτρέτο ζεύγους (1858). Λάδι σε μουσαμά, 48 εκ. x 58 εκ. Εθνική Πινακοθήκη της Ελλάδας - Μουσείο Αλεξάνδρου Σούτζου.

Ο Διονύσιος Καλλυβωκάς (Ζάκυνθος, 1806 – Αθήνα, 1877) ήταν επτανήσιος ζωγράφος.

Τα πρώτα μαθήματα ζωγραφικής τα έλαβε από τον συμπατριώτη του Νικόλαο Καντούνη. Συνέχισε τις σπουδές του στην Ρώμη (Ακαδημία του Αγίου Λουκά) και στην Φλωρεντία. Στην Φλωρεντία παρέμεινε επί 12 χρόνια, αντιγράφοντας πίνακες γνωστών ζωγράφων για βιοποριστικούς λόγους.

Με την επιστροφή του στην Ζάκυνθο ασχολήθηκε με την αγιογράφηση εκκλησιών. Το 1858 διορίστηκε δάσκαλος σχεδίου στην Ιόνιο Ακαδημία, όπου και παρέμεινε μέχρι το 1864. Το 1870 τιμήθηκε με χάλκινο βραβείο στην Έκθεση του Ζαππείου για το έργο του Ο Εσταυρωμένος. Το 1875 τιμήθηκε με αργυρό «νομισματόσημο» β΄ τάξεως για αντίγραφα διαφόρων ζωγράφων.

Οι προσωπογραφίες του θεωρούνται από τις πλέον χαρακτηριστικές απεικονίσεις της αστικής κοινωνίας των Επτανήσων κατά τον 19ο αι.

Επτανησιακή Σχολή

Παναγιώτης Δοξαράς | Νικόλαος Δοξαράς | Διονύσιος Καλλυβωκάς | Νικόλαος Καντούνης | Νικόλαος Κουτούζης | Στέφανος Παζηγέτης | Χαράλαμπος Παχής | Ιερώνυμος Στρατής Πλακωτός | Σπυρίδων Προσαλέντης | Στέφανος Τσαγκαρόλας | Διονύσιος Τσόκος | Νικόλαος Ξυδιάς Τυπάλδος

Ανακτήθηκε από "http://el.wikipedia.org../../../%CE%B4/%CE%B9/%CE%BF/%CE%94%CE%B9%CE%BF%CE%BD%CF%8D%CF%83%CE%B9%CE%BF%CF%82_%CE%9A%CE%B1%CE%BB%CE%BB%CF%85%CE%B2%CF%89%CE%BA%CE%AC%CF%82_3332.html"

Κατηγορίες: Έλληνες ζωγράφοι | Γεννήσεις το 1806 | Θάνατοι το 1877

##### Views

- Άρθρο
- Συζήτηση
- Τελευταία έκδοση

##### Αναζήτηση